turjo4nis/wikipedia-bn-dump-20250701 huggingface dataset:
কাটরা, জম্মু ও কাশ্মীর

কাটরা বা কাটরা বৈষ্ণবী দেবী হলো উত্তর ভারতের জম্মু ও কাশ্মীর কেন্দ্রশাসিত অঞ্চলের রিয়াসি জেলায় অবস্থিত একটি ছোটো শহর। শহরটি ত্রিকূট পর্বতের পাদদেশে অবস্থিত। জম্মুর বৈষ্ণবী দেবী মন্দিরটি এখানেই অবস্থিত, যা জম্মু শহর থেকে ৪২ কিলোমিটার দূরে।

ভূগোল 
কাটরা শহরটি  স্থানাঙ্কে অবস্থিত। এটি সমুদ্রপৃষ্ঠ থেকে গড়ে ৮৭৫ মিটার বা ২৪৭৪ ফুট উচ্চতায় অবস্থিত। বানগঙ্গা নদী এই শহরের ওপর দিয়ে প্রবাহিত।

ভূতাত্ত্বিকগণ মতে কাটরাসহ আশেপাশে বিস্তীর্ণ অঞ্চলে খনিজ তৈলভাণ্ডার থাকার সম্ভাবনার কথা উল্লেখ করেছেন।

জনতত্ত্ব 
২০১১ খ্রিস্টাব্দে ভারতের জণনগণনা অনুসারে কাটরা শহরের জনসংখ্যা ৯০০৮ জন, যেখানে ৫১০৬ জন পুরুষ ও ৩৯০২ জন নারী। এখানে প্রতি ১০০০ পুরুষে নারী সংখ্যা ৭৬৪ জন নারী, যা ভারতের ও জম্মু-কাশ্মীরের লিঙ্গানুপাতের পরিসংখ্যান থেকে বেশ কম। ছয় বৎসর অনূর্ধ্ব শিশু সংখ্যা ১০১২ জন, যা সমগ্র জনসংখ্যার ১১.২৩ শতাংশ। শিশুদের মধ্যে লিঙ্গানুপাত প্রতি ১০০০ পুরুষে ৮১৪ জন নারী। ছয় বৎসরোর্ধ্ব জনসংখ্যার মধ্যে ৮৫.৫৬ শতাংশ তথা ৬৮৪১ জন সাক্ষর। শহরটিতে কার্যকরী পুরুষ সাক্ষরতার হার ৮৯.১৬ শতাংশ ও নারী সাক্ষরতার হার ৮০.৮০ শতাংশ। শহরটিতে তফসিলি জাতি ও তফসিলি উপজাতির সংখ্যা যথাক্রমে ১৯২৫ জন এবং ৯ জন। ২০১১ খ্রিস্টাব্দের সমীক্ষা অনুসারে কাটরা শহরে মোট ১৫৯৪টি পরিবার বসবাস করে।

পরিবহন 

শহরটি বহুদিন থেকে স্থানীয় রাস্তা ও একাধিক রাজ্য মহাসড়কের মাধ্যমে রাজ্যে বিভিন্ন স্থানের সাথে সংযুক্ত। সাম্প্রতিককালে কাটরা (স্থানীয় বানান কটড়া) শহরটি রেলপথে ভারতীয় রেলের অন্তর্ভুক্ত হয়। ভারতের উত্তর রেলের অন্তর্গত জম্মু থেকে উধমপুর ও শ্রীনগর হয়ে বারামুলা অবধি বিস্তৃত জম্মু–বারামুলা রেলপথটি কাটরা রেলওয়ে স্টেশনটির সাথে রেলপথে ভারতের রেল সংযোগকে সুদৃঢ় করেছে। ২০১৪ খ্রিস্টাব্দের ৪ঠা জুলাই তৎকালীন ভারতে প্রধানমন্ত্রী নরেন্দ্র মোদী এই স্টেশনটি উদ্বোধন করেন।

পর্যটন 
জম্মুর বৈষ্ণবী দেবী মন্দিরের পর্বতে ওঠার প্রথম গিরিপাদ ঘাঁটি হলো কাটরা। পর্যটকদের আগমনের কারণে এখানে বিভিন্ন দরের বিলাসবহুল আবাসস্থল, অতিথিশালা ও রেস্তোরাঁ রয়েছে। কিছু নিবন্ধিত সংস্থা এখানে গরীবদের জন্য লঙ্গরখানার আয়োজনও করে থাকে। দেবীর প্রতিমা দর্শনের জন্য বহুসংখ্যক পূণ্যার্থীর আগমন হয় এখানে। ১৯৮৬ খ্রিস্টাব্দে ১.৪ মিলিয়ন থেকে পর্যটক সংখ্যা ২০০৯ খ্রিস্টাব্দে বৃদ্ধি পেয়ে ৮.২ মিলিয়ন হয়েছে। বহুবছর ধরেই এখানে শুষ্কফল, শাল, হোশিয়ারী দ্রব্য, চামড়া জ্যাকেট ও উলের বস্ত্র কেনার একটি বাজার রয়েছে, যা পর্যটকদের কাছে একইরকম সমাদৃৃৃত। কাটরা থেকে মন্দির অবধি ১৪ কিলোমিটার পর্বতারোহণের অনুমতির জন্য কাটরা থেকেই একটি ছাড়পত্র ও ১,০০,০০০ ভারতীয় টাকার সীমা পর্যন্ত জীবন বীমা দেওয়া হয়। এছাড়াও বৈষ্ণবীদেবী মন্দির থেকে ২.৫ কিলোমিটার দূরে ভৈরবনাথ মন্দির অবধি পর্বতারোহণের আলাদা ব্যবস্থাও আছে। এখানে ঘোড় সওয়ার, রজ্জুপথ ও হেলিকপ্টারের ব্যবস্থাও রয়েছে। রজ্জুপথে ঘণ্টায় ৮০০ জন যাতায়াত করতে পারেন ও প্রতি তিন মিনিটে বৈষ্ণবীদেবী মন্দির থেকে ভৈরবনাথ মন্দির যাওয়ার সুবিধা আছে।

তথ্যসূত্র 

জম্মু ও কাশ্মীরের শহর ও নগর
পোলীয় ফুটবল অ্যাসোসিয়েশন

পোলীয় ফুটবল অ্যাসোসিয়েশন (, ; এছাড়াও সংক্ষেপে পিএফএ নামে পরিচিত) হচ্ছে পোল্যান্ডের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯১৯ সালের ২০শে ডিসেম্বর তারিখে প্রতিষ্ঠিত হয়েছে। এটি প্রতিষ্ঠার ৪ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৩৬ বছর পর ১৯৫৫ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর পোল্যান্ডের রাজধানী ওয়ারশে অবস্থিত।

এই সংস্থাটি পোল্যান্ডের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে একস্ত্রাকলাসা, আই লিগা, পোলীয় কাপ এবং পোলীয় সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে পোলীয় ফুটবল অ্যাসোসিয়েশনের সভাপতির দায়িত্ব পালন করছেন জবিগনিয়েভ বোনিয়েক এবং সাধারণ সম্পাদকের দায়িত্ব পালন করছেন মাচি সাভিৎস্কি।

ইতিহাস
পূর্বে অস্ট্রীয় ফুটবল ইউনিয়নের অংশ ছিল স্বায়ত্তশাসিত পোলিশ ফুটবল ইউনিয়ন (পিএফইউ); এ থেকে বিচ্ছিন্ন হয়ে ১৯১৯ সালের ২০শে ডিসেম্বর তারিখে সম্পূর্ণ স্বাধীন ফেডারেশন প্রতিষ্ঠিত হয়েছিল। পিএফইউ লুভুতে ১৯১১ সালের ২৫শে জুন তারিখে প্রতিষ্ঠিত হয়েছিল। ১৯১১ এবং ১৯১৯-এর মধ্যে পোল্যান্ডের জাতীয় দল জার্নি লুয়ের স্টেডিয়ামে তিনটি খেলা খেলেছিল। দলটি মূলত লুভু শহরের খেলোয়াড়দের সমন্বয়ে গঠিত হয়েছিল।

২০০৮ সালের সেপ্টেম্বরে, পিএজেডপিএনের নেতৃত্বকে "ধারাবাহিকভাবে এবং সুস্পষ্টরূপে তার বিধিমালার লঙ্ঘন করার জন্য" পোলীয় অলিম্পিক কমিটি স্থগিত করেছিল। এক বছর আগে, পোলীয় ক্রীড়া মন্ত্রকও পিজেডপিএনের দুর্নীতির সমাধানের চেষ্টা করেছিল, তবে ফিফার দ্বারা স্থগিতের হুমকি দেওয়া হয়েছিল, যা কোনও প্রকারের সরকারি হস্তক্ষেপকে নিষিদ্ধ করেছে। ৩০শে অক্টোবর ২০০৮ সালে গ্রজেগোর্স লাটো পিজেপিএন-এর সভাপতি হন। ২৬শে অক্টোবর ২০১২ সালে, ১১৮ জন প্রতিনিধিদের কাছ থেকে ৬১টি ভোট পেয়ে জিবিনউভ বোনিয়েক সভাপতি নির্বাচিত হয়েছিলেন। এই ফুটবল অ্যাসোসিয়েশন ২০১৯ ফিফা অনূর্ধ্ব-২০ বিশ্বকাপের সময় তার শতবর্ষ পূরণ করে।

কর্মকর্তা

তথ্যসূত্র

বহিঃসংযোগ

  
 ফিফা-এ পোলীয় ফুটবল অ্যাসোসিয়েশন  
 উয়েফা-এ পোলীয় ফুটবল অ্যাসোসিয়েশন 

পোলীয় ফুটবল অ্যাসোসিয়েশন
১৯১৯-এ পোল্যান্ডে প্রতিষ্ঠিত
১৯১৯-এ প্রতিষ্ঠিত ক্রীড়া সংস্থা
পোল্যান্ডের ক্রীড়া নিয়ন্ত্রণ সংস্থা
পোল্যান্ডের ফুটবল পরিচালনা পরিষদ
উয়েফার সদস্য
সুয়েডীয় ফুটবল অ্যাসোসিয়েশন

সুয়েডীয় ফুটবল অ্যাসোসিয়েশন (, ; এছাড়াও সংক্ষেপে এসভিএফএফ নামে পরিচিত) হচ্ছে সুইডেনের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯০৪ সালের ১৮ই ডিসেম্বর তারিখে প্রতিষ্ঠিত হয়েছে। এটি প্রতিষ্ঠার বছরেই ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ৫০ বছর পর ১৯৫৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এসভিএফএফ ২৪টি জেলা সংস্থা দ্বারা সমর্থিত। এই সংস্থার সদর দপ্তর সুইডেনের রাজধানী সোলনায় অবস্থিত।

এই সংস্থাটি সুইডেনের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে আলসভেনস্কান, সুপেরেটান এবং ডামালসভেনস্কানের মতো প্রতিযোগিতার সকল কার্যক্রম পরিচালনা করে। বর্তমানে সুয়েডীয় ফুটবল অ্যাসোসিয়েশনের সভাপতির দায়িত্ব পালন করছেন কার্ল-এরিক নিলশন এবং সাধারণ সম্পাদকের দায়িত্ব পালন করছেন হাকান সিয়োস্ট্রান্ড।

পটভূমি
১৯৮৪ সালের ১৮ই ডিসেম্বর তারিখে সুইভেনস্কা ফটবোল্ফারবুন্ডেট (এসভিএফএফ) (বাংলা: সুয়েডীয় ফুটবল অ্যাসোসিয়েশন) প্রতিষ্ঠিত হয়েছিল এবং এটি সুইডেনে সংগঠিত ফুটবলের প্রচার ও পরিচালনায় নিযুক্ত ক্রীড়া ফেডারেশন এবং এটি সুইডেনের বাইরেও দেশের প্রতিনিধিত্ব করে। এসভিএফএফ সুয়েডীয় ক্রীড়া কনফেডারেশন (আরএফ), ফেদেরাসিওঁ অ্যাঁতের্নাসিওনাল্‌ দ্য ফুৎবল্‌ আসোসিয়াসিওঁ‌ (ফিফা) এবং ইউরোপীয় ফুটবল অ্যাসোসিয়েশনের (উয়েফা) সাথে সম্পর্কযুক্ত।

কার্ল-এরিক নীলসন ২০১২ সাল থেকে এই অ্যাসোসিয়েশনের সভাপতি হিসেবে দায়িত্ব পালন করছেন। ২০০৯ সালে স্বেভেনস্কা ফোটবোলফারবান্ডেটের সাথে মিলিয়ন সদস্যের অধীনে ৩,৩৫৯টি ক্লাব যুক্ত ছিল, যার মধ্যে প্রায় ৫,০০,০০০ সক্রিয় খেলোয়াড় ছিল। একসাথে, তারা মোট সুয়েডীয় ক্রীড়া আন্দোলনের ক্রিয়াকলাপের প্রায় এক তৃতীয়াংশ ছিল।

এসভিএফএফ সুইডেনের পুরুষ জাতীয় দল, মহিলা জাতীয় দল, আলসভেনস্কান এবং সুপেরেটানসহ অন্যান্য ফুটবল দল এবং লীগ পরিচালনা করে। সুয়েডীয় ফুটবলের মূলমন্ত্র হচ্ছে: "প্রতিটি গ্রামে একটি ক্লাব, সবার জন্য ফুটবল"; এটি সুয়েডীয় ফুটবলের গণতান্ত্রিক সংবিধানে প্রতিফলিত হয়। দেশের সমস্ত ফুটবল প্রতিযোগিতা এসভিএফএফ এবং এর ২৪টি জেলা সংগঠন দ্বারা সজ্জিত। ক্লাবগুলো জেলা সংগঠনের বার্ষিক বৈঠকে সদস্যদের ভোট দেয়। জেলা সংগঠন এবং অভিজাত ক্লাবগুলো এফএ-এর সাধারণ সভায় ভোট দেওয়ার অধিকারী।

এসভিএফএফ ১৯৯৯ সাল থেকে সুইডেনের জাতীয় স্টেডিয়াম, সোলনার রাসুন্ডা স্টেডিয়ামের একমাত্র মালিক ছিল। পরবর্তীতে ২০১২ সাল হতে সোলনায় অবস্থিত ফ্রেন্ডস এরিনা ব্যবহার করা হচ্ছে। এসভিএফএফ কনসোর্টিয়ামের শীর্ষস্থানীয় অংশীদার, যা বর্তমান স্টেডিয়ামের মালিকানাধীন এবং সেখানে তার অফিস রক্ষণাবেক্ষণ করে (এটি পূর্ববর্তী স্টেডিয়ামে যেমন হয়েছিল)।

সুয়েডীয় ফুটবল অ্যাসোসিয়েশন ফুটবল গালা ২০০৫ সাল থেকে প্রতিবছর নভেম্বর মাসে অনুষ্ঠিত হয়। এতে সেরা পুরুষ খেলোয়াড় (গুলডবোলেন) এবং মহিলা খেলোয়াড়দের (ডায়াম্যান্টবোলেন) পুরস্কার প্রদান করা হয়।

এসভিএফএফের ২০০৮ সালের ৫৫৪ এমএসইকে টার্নওভার হয়েছিল।

কর্মকর্তা

তথ্যসূত্র

বহিঃসংযোগ

  
 ফিফা-এ সুয়েডীয় ফুটবল অ্যাসোসিয়েশন  
 উয়েফা-এ সুয়েডীয় ফুটবল অ্যাসোসিয়েশন 

সুয়েডীয় ফুটবল অ্যাসোসিয়েশন
১৯০২-এ সুইডেনে প্রতিষ্ঠিত
১৯০২-এ প্রতিষ্ঠিত ক্রীড়া সংস্থা
সুইডেনের ক্রীড়া নিয়ন্ত্রণ সংস্থা
সুইডেনের ফুটবল পরিচালনা পরিষদ
উয়েফার সদস্য
সুইডেনে ফুটবল
পাপড়ি বসু

পাপড়ি বসু হলেন একজন বাংলাদেশি মুক্তিযোদ্ধা, শিক্ষক, সমাজকর্মী ও নারী অধিকার কর্মী। তিনি ২০১৯ সালে বেগম রোকেয়া পদক লাভ করেন।

জীবনী
পাপড়ি বসু ১৯৫৬ সালের ২ মার্চ কুমিল্লায় জন্মগ্রহণ করেন। তার পিতার নাম প্রমথ চন্দ্র ধর ও মায়ের নাম মায়া ধর। তিনি অষ্টম শ্রেণীতে পড়াকালীন সময়ে  একটি পাঠ্যপুস্তক প্রত্যাহার করার আন্দোলনে নেতৃত্ব দিয়েছিলেন। এই আন্দোলনের অংশ হিসেবে তিনি কুমিল্লা শিক্ষাবোর্ডের সামনে অনশনে বসেছিলেন।

মুক্তিযুদ্ধ শুরু হলে তিনি সীমান্ত অতিক্রম করে ত্রিপুরা গমন করেন। সেখানে তিনিসহ অন্যরা মিলে একটি সাংস্কৃতিক গোষ্ঠী গঠন করেন। তারা সাংস্কৃতিক অনুষ্ঠান পরিবেশন করে অর্থ আয় করতেন ও সেই অর্থ যুদ্ধাহত মুক্তিযোদ্ধাদের চিকিৎসার জন্য দিতেন।

পাপিয়া বসুর মামা নীতিশ রায় চৌধুরী আকাশবাণীর সংবাদদাতা ছিলেন। তিনি তার মামাকে খবর সম্পাদনায় সাহায্য করতেন। তিনি সে সময়ে নিবন্ধও লিখেছেন। তার লেখা মানবিকতার প্রশ্নে ইন্দিরাজি শিরোনামের একটি নিবন্ধ আনন্দবাজার পত্রিকায় প্রকাশিত হয়েছিল।

দেশ স্বাধীন হলে পাপড়ি বসু বাংলাদেশে ফিরে আসেন। ১৯৭২ সালে তিনি মাধ্যমিক পরীক্ষায় উত্তীর্ণ হন। ১৯৭৪ সালে তিনি কুমিল্লা সরকারি মহিলা কলেজ থেকে উচ্চমাধ্যমিক পরীক্ষায় উত্তীর্ণ হয়েছিলেন। এরপর, তিনি চট্টগ্রাম বিশ্ববিদ্যালয়ে ভর্তি হন। তিনি সেখান থেকে রাষ্ট্রবিজ্ঞানে স্নাতক ও স্নাতকোত্তর শিক্ষা গ্রহণ করেন। এরপর, তিনি কুমিল্লার ইস্পাহানী পাবলিক স্কুল এন্ড কলেজে শিক্ষকতা শুরু করেন। কিন্তু পরবর্তীতে তিনি চাকরি ছেড়ে দেন ও সমাজের কল্যাজে কাজ শুরু করেন। তিনি ফ্যামিলি প্ল্যানিং অ্যাসোসিয়েশন বাংলাদেশের (পরিবার পরিকল্পনা সমিতি বাংলাদেশ) ভাইস প্রেসিডেন্ট হিসেবে দায়িত্ব পালন করেছেন। এছাড়া নারী অধিকার নিয়েও কাজ করেছেন তিনি।

সন্মাননা
পাপড়ি বসু ২০১৯ সালে নারী অধিকার প্রতিষ্ঠায় তার অবদানেত জন্য বেগম রোকেয়া পদক লাভ করেন।

তথ্যসূত্র

জীবিত ব্যক্তি
বাংলাদেশী লেখিকা
১৯৫৬-এ জন্ম
কুমিল্লা জেলার ব্যক্তি
বাংলাদেশী শিক্ষায়তনিক
বেগম রোকেয়া পদক বিজয়ী
চট্টগ্রাম বিশ্ববিদ্যালয়ের প্রাক্তন শিক্ষার্থী
নারী অধিকার
বাংলাদেশী লেখক
বাংলাদেশী শিক্ষাবিদ
দিল দিল দিল

দিল দিল দিল হচ্ছে ২০১৬ সালে মুক্তিপ্রাপ্ত বসগিরি চলচ্চিত্রের একটি প্রণয়ধর্মী গান। গানটির সুর ও সঙ্গীতায়োজন করেছেন শওকত আলী ইমন এবং দ্বৈতভাবে গেয়েছেন ইমরান মাহমুদুল ও দিলশাদ নাহার কনা। এটি ২০১৬ সালের ৪ সেপ্টেম্বর খান ফিল্মসের ব্যানারে ললিপপ ইউটিউব চ্যানেলে মুক্তি পায়।

কলাকুশলী  
গানটির নৃত্য পরিচালনা করেন আদিল শেইখ এবং এটির চিত্রগ্রহণ করেন টুবান।

চিত্রগ্রহণ 
থাইল্যান্ডের বিভিন্ন স্থানে করা হয় গানটির চিত্রায়ন।

অভ্যর্থনা 
২০২১ সালের ৫ সেপ্টেম্বর পর্যন্ত গানটি ৮ কোটিরও বেশিবার দেখা হয়।

তথ্যসূত্র

বহিঃসংযোগ
পবিত্র কোরআন মুদ্রণের জন্য বাদশাহ ফাহদ কমপ্লেক্স

পবিত্র কুরআন মুদ্রণের জন্য বাদশাহ ফাহাদ কমপ্লেক্স () বা বাদশাহ ফাহাদ কুরআন মুদ্রণ কমপ্লেক্স  সৌদি আরবের মদিনায় অবস্থিত একটি কুরআন ছাপাখানা। এতে কুরআন মুসহাফ-সহ বিভিন্ন ভাষায় কুরআনের তরজমা ছাপানো হয়।

প্রকাশনাটি বছরে প্রায় ১০ লক্ষ মুসহাফ উৎপাদন করে। এটিতে ১,৭০০ জন কর্মচারী রয়েছে। এটি ৩৯টি ভাষায় কুরআনের ৫৫টি তরজমা প্রকাশ করে। এর ওয়েবসাইটটিতে আরবি কুরআন, আবৃত্তি, পাঠ্য অনুসন্ধান, অনুবাদসমূহ, প্রাথমিক কুরআনের পান্ডুলিপির চিত্র  এবং ব্যাখ্যামূলক আলোচনা পাওয়া যায়। ১৯৮৫ সাল থেকে এটি কুরআনের ১২৮ মিলিয়নেরও বেশি অনুলিপি তৈরি করেছে, যা ইসলাম সম্প্রদায়ের লোকজন ব্যাপকভাবে ব্যবহৃত করে। মূল অনুলিপিটি লিখেছিলেন চারুলিপিকার উসমান তাহা।

উৎপাদন
১৯৮৫ সাল থেকে ২০০৭ পর্যন্ত

বাংলা তাফসির
বাংলাদেশি আলেম আবু বকর মুহাম্মাদ যাকারিয়া কর্তৃক বাংলা ভাষায় লিখিত কুরআনের সংক্ষিপ্ত তাফসির যা তাফসীরে যাকারিয়া নামে পরিচিত, তা এই প্রেস থেকে প্রকাশিত হয়েছে।

তথ্যসূত্র

১৯৮৫-এ সৌদি আরবে প্রতিষ্ঠিত
সৌদি আরবের প্রতিষ্ঠান
মুদ্রণ প্রতিষ্ঠান
ফাহাদ বিন আবদুল আজিজ
কুরআন
মদিনা
সৌদি আরব ভিত্তিক ইসলামি সংগঠন
এশিয়ার প্রকাশনা কোম্পানি
পলাশ (গায়ক)

পলাশ সাজ্জাদ হলেন একজন বাংলাদেশি গায়ক। তিনি বাংলাদেশের বিনোদন জগতে পলাশ নামে পরিচিত। তিনি ২০১২ সালে শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।

জীবনী
নব্বইয়ের দশকে পলাশ অরবিট নামের একটি ব্যান্ডদল গড়ে তোলেন। তার প্রকাশিত প্রথম একক অ্যালবাম ছিল প্রেমের ঠিকানা। তার ৩৮টি একক অ্যালবাম প্রকাশিত হয়েছে। এছাড়াও, তিনি চলচ্চিত্রের গানেও কণ্ঠ দিয়ে থাকেন। তিনি চলচ্চিত্রের দেড় হাজারেরও বেশি গানে কণ্ঠ দিয়েছেন।

পলাশের অ্যালবাম ভুল করেছি ভালোবেসে ২০০২ সালে প্রকাশিত হয়েছিল। এই অ্যালবামে "মা তুমি আমার আগে যেয়ো নাকো মরে" শিরোনামের একটি গান ছিল। এই গানটি পরবর্তীতে খোদার পরে মা শিরোনামের চলচ্চিত্রে ব্যবহৃত হয়। এই গানটির জন্য তিনি ২০১২ সালে শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার লাভ করেন।

পুরস্কার ও মনোনয়ন

তথ্যসূত্র

জীবিত ব্যক্তি
বাংলাদেশী গায়ক
বাংলা ভাষার সঙ্গীতশিল্পী
শ্রেষ্ঠ পুরুষ কণ্ঠশিল্পী বিভাগে জাতীয় চলচ্চিত্র পুরস্কার (বাংলাদেশ) বিজয়ী
বাংলাদেশী নেপথ্য সঙ্গীতশিল্পী
সর্বোচ্চ আয়কারী পাকিস্তানি চলচ্চিত্রের তালিকা

এই তালিকাটি পাকিস্তান এবং বিদেশের সিনেমা হলে প্রদর্শিত সবচেয়ে সফল পাকিস্তানি চলচ্চিত্রগুলির তালিকা তৈরি করে। পাকিস্তানি চলচ্চিত্রগুলি বক্স অফিস বিক্রয় (ভর্তি), নাট্য প্রদর্শনী, টেলিভিশন সম্প্রচার অধিকার এবং মার্চেন্ডাইজিং সহ বেশ কয়েকটি রাজস্ব প্রবাহ থেকে আয় করে । ঘরোয়া স্থূল পরিসংখ্যানের জন্য পাকিস্তানে সর্বাধিক উপার্জনকারী চলচ্চিত্রের তালিকা দেখুন।

বিশ্বব্যাপী স্থূল পরিসংখ্যান 
বিশ্বব্যাপী বক্স অফিসে স্থূল  ৭০+ কোটি আয়কারি, জাওয়ানি  ফির নাহি অনি ২ ছবিকে প্রায়ই সর্বোচ্চ আয়-কারী  পাকিস্তানি চলচ্চিত্র হিসাবে উল্লেখ করা হয়।

নিচের তালিকায় পাকিস্তানের সর্বোচ্চ আয়কারি শীর্ষস্থানীয়  ৩০ টি চলচ্চিত্র রয়েছে, যা সমস্ত পাকিস্তানি ভাষার অন্তর্ভুক্ত চলচ্চিত্র। এই পরিসংখ্যানগুলিতে টিকিটের মূল্যবৃদ্ধির জন্য সামঞ্জস্য করা হয়নি।

সর্বাধিক-আয়ের উদ্বোধনী সাপ্তাহিক ছুটি 
নিচের তালিকায় বিশ্বব্যাপী পাকিস্তানের শীর্ষে ১৫ টি সর্বাধিক-আয়ের উদ্বোধনী সাপ্তাহিক ছুটির দিনগুলি দেখানো হয়েছে, যেখানে সমস্ত পাকিস্তানি ভাষার চলচ্চিত্র অন্তর্ভুক্ত রয়েছে। এই পরিসংখ্যানগুলি টিকিটের মূল্যবৃদ্ধির জন্য সামঞ্জস্য করা হয়নি।

প্রকাশের বছরে সর্বাধিক উপার্জনকারী চলচ্চিত্র  
এটি মুক্তিপ্রাপ্ত বছরের মধ্যে সবচেয়ে বেশি আয় করা পাকিস্তানি চলচ্চিত্রের তালিকা। এই ফিল্মগুলি মুক্তির সময় তাদের বিশ্বব্যাপী স্থূল পরিসংখ্যান অনুযায়ী তালিকাভুক্ত করা হয়। এই পরিসংখ্যানগুলি টিকিটের মূল্যবৃদ্ধির জন্য সামঞ্জস্য করা হয়নি।

সর্বাধিক উপার্জনকারী চলচ্চিত্রগুলির সময়ক্রম

সর্বাধিক উপার্জনযোগ্য ফ্র্যাঞ্চাইজি এবং ফিল্ম সিরিজ 
জাওয়ানি ফির না আনি ফ্র্যাঞ্চাইজি হ'ল পাকিস্তানের প্রথম চলচ্চিত্র ফ্র্যাঞ্চাইজি যা ১০০ কোটির বেশি আয় করে।

আরও দেখুন 

 পাকিস্তানের সর্বাধিক উপার্জনকারী চলচ্চিত্রের তালিকা 
 পাকিস্তানি চলচ্চিত্রের তালিকা 
 পাকিস্তানের সিনেমা 
 সর্বাধিক উপার্জনকারী চলচ্চিত্রের তালিকা

তথ্যসূত্র

বহিঃসংযোগ 

 ললিউড দশকের দশক দ্বারা ইতিহাস (1947 — বর্তমান) 
 আইএমডিবি-তে সেরা পাকিস্তানি চলচ্চিত্র 
 আইএমডিবিতে পাকিস্তানি চলচ্চিত্রগুলি

পাকিস্তানি চলচ্চিত্রের তালিকা
অঞ্চল অনুযায়ী সর্বোচ্চ আয়কারী চলচ্চিত্রের তালিকা
আজারবাইজানি ফুটবল অ্যাসোসিয়েশন

আজারবাইজানী ফুটবল অ্যাসোসিয়েশন (, ; এছাড়াও সংক্ষেপে এএফএফএ নামে পরিচিত) হচ্ছে আজারবাইজানের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯২ সালে প্রতিষ্ঠিত হয়েছে। এটি প্রতিষ্ঠার ২ বছর পর ফুটবলের সর্বোচ্চ সংস্থা ফিফার সদস্যপদ লাভ করে, এর পাশাপাশি প্রতিষ্ঠার ২ বছর পর ১৯৯৪ সালে সংস্থাটি তাদের আঞ্চলিক সংস্থা উয়েফার সদস্যপদ লাভ করে। এই সংস্থার সদর দপ্তর আজারবাইজানের রাজধানী বাকুতে অবস্থিত।

এই সংস্থাটি আজারবাইজানের পুরুষ, নারী এবং অনূর্ধ্ব-২১ দলের পাশাপাশি ঘরোয়া ফুটবলে আজারবাইজান প্রিমিয়ার লীগ, আজারবাইজান কাপ এবং আজারবাইজান সুপার কাপের মতো প্রতিযোগিতার সকল কার্যক্রম পরিচালনা করে। বর্তমানে আজারবাইজানী ফুটবল অ্যাসোসিয়েশনের সভাপতির দায়িত্ব পালন করছেন রভনাগ আব্দুলায়েভ এবং সাধারণ সম্পাদকের দায়িত্ব পালন করছেন এলখান মাম্মদভ।

ইতিহাস 
আজারবাইজান ইউএসএসআর থেকে স্বাধীনতা অর্জনের পর, ১৯৯২ সালের ২৬শে মার্চ তারিখে এএফএএ গঠিত হয়েছিল। ২০০৯ সালের ২৩শে ফেব্রুয়ারি, উয়েফারর সহ-সভাপতি সেনেস এরজিকের সাথে এএফএএফ আজারবাইজান ফুটবল একাডেমি উন্মোচন করেছিল।

২০১০ সালে, সমিতিটি একটি নতুন লোগো উন্মোচন করেছিল। ২০১২ সালে ফেডারেশন একটি নির্বাচন আয়োজন করে, যেখানে রভনাগ আব্দুল্লায়েভ একমাত্র প্রার্থী হওয়ায় বিধানসভা বিতর্কিত হয়েছিল।

ফিফার সাথে সম্পর্ক 
এএফএএফএ এবং আজারবাইজান প্রিমিয়ার লীগের বেশিরভাগ ক্লাবের মধ্যে দীর্ঘস্থায়ী দ্বন্দ্বের জবাবে উয়েফা এই অ্যাসোসিয়েশনের ওপর দুই বছরের নিষেধাজ্ঞা জারি করেছিল, তখন দেশটির ফুটবল সমিতি একটি বড় ধাক্কা খায়। এই দ্বন্দ্বের ফলস্বরূপ ঘরোয়া চ্যাম্পিয়নশিপ পরিত্যাগ করা হয়েছিল এবং শীর্ষ ক্লাবগুলো তাদের খেলোয়াড়দের জাতীয় দলে খেলতে বাধা দেয়, কর কর্মকর্তারাও আজারবাইজান ফেডারেশনে জালিয়াতির অভিযোগ তদন্ত করেছিলেন।

কর্মকর্তা

তথ্যসূত্র

বহিঃসংযোগ 

   
 ফিফা-এ আজারবাইজানী ফুটবল অ্যাসোসিয়েশন  
 উয়েফা-এ আজারবাইজানী ফুটবল অ্যাসোসিয়েশন 

 
১৯৯২-এ আজারবাইজান-এ প্রতিষ্ঠিত
১৯৯২-এ প্রতিষ্ঠিত ক্রীড়া সংস্থা
আজারবাইজানের ক্রীড়া নিয়ন্ত্রণ সংস্থা
আজারবাইজানের ফুটবল পরিচালনা পরিষদ
উয়েফার সদস্য
আবদুল হাকিম খান বাহাদুর

আবদুল হাকিম খান বাহাদুর বাংলাদেশী শিক্ষাবিদ, পণ্ডিত ও লেখক। তিনি বাংলাদেশ সরকার এর বেসামরিক পদক একুশে পদক পুরস্কার পান।

শৈশবকাল 
আবদুল হাকিম খান বাহাদুর এর পিতার নাম মৌলবি ওয়াসিমউদ্দীন আহমদ এবং মাতার নাম নাসিমুন্নেসা। ১৯০৫ সালের ২ ডিসেম্বর মানিকগঞ্জ জেলার হরিরামপুর উপজেলার হাজীনগর গ্রামে জন্মগ্রহণ করেন।

শিক্ষা জীবন 
১৯২২ সালের ম্যাট্রিকুলেশন পরীক্ষায় দ্বিতীয় এবং ১৯২৪ সালের আই.এস.সি পরীক্ষায় প্রথম স্থান অধিকার করেন।যথাক্রমে ১৯২৭ ও ১৯২৮ সালে ঢাকা বিশ্ববিদ্যালয় থেকে গণিত শাস্ত্রে বি.এ (অনার্স) ও এম.এ পাস করেন। অনার্স পরীক্ষায় কৃতিত্বপূর্ণ ফলাফলের জন্য ঢাকা বিশ্ববিদ্যালয় তাঁকে কালীনারায়ণ স্কলারশিপ প্রদান করে। তিনি কেমব্রিজ বিশ্ববিদ্যালয়  হতে ১৯৩০ সালে গণিত শাস্ত্রে ‘ট্রাইপস’সহ অনার্স এবং ১৯৩১ সালে একই বিশ্ববিদ্যালয় থেকে একই বিষয়ে এম.এ ডিগ্রি লাভ করেন।

কর্মজীবন 

১৯৩১ সালে আবদুল হাকিম টাঙ্গাইল জেলার করটিয়া সাদত কলেজ এবং কৃষ্ণনগর সরকারি কলেজে শিক্ষকতা করেন। ১৯৩২ সালে তিনি বাংলা সরকারের শিক্ষাবিভাগে মহকুমা স্কুল পরিদর্শক রূপে সরকারি চাকরিতে যোগদান করেন। ১৯৩৮ সালে ‘বেঙ্গল রুর‌্যাল প্রাইমারি এডুকেশন অ্যাক্ট, ১৯৩০’ বাস্তবায়নের জন্য স্পেশাল অফিসার হিসেবে নিয়োগ লাভ করেন। ১৯৪৩ সাল পর্যন্ত নিয়োজিত ছিলেন।ওই সময় তিনি বাংলার শিক্ষক নামক একটি শিক্ষা-বিষয়ক পত্রিকা সম্পাদনা করেন। শিক্ষাক্ষেত্রে তাঁর অবদানের জন্য ১৯৩৯ সালে সরকার তাঁকে ‘খান সাহেব’ উপাধি প্রদান করে।

১৯৪৩ থেকে ১৯৪৭ সাল পর্যন্ত খান সাহেব আবদুল হাকিম ঢাকা ও প্রেসিডেন্সি বিভাগ দুটির বিভাগীয় স্কুল পরিদর্শকের দায়িত্ব পালন করেন। ১৯৪৪ সালে সরকার তাঁকে ‘খান বাহাদুর’ উপাধি দেয়।

১৯৪৭ থেকে ১৯৫৬ সাল পর্যন্ত আবদুল হাকিম পূর্ব পাকিস্তান সরকারের শিক্ষা বিভাগের সহকারী জনশিক্ষা পরিচালক পদে নিয়োজিত ছিলেন। ১৯৫৬ থেকে ১৯৫৯ সাল পর্যন্ত তিনি জনশিক্ষা পরিচালক হিসেবে কর্মরত ছিলেন। ১৯৫৬ সালে তিনি পূর্ব পাকিস্তান শিক্ষাসংস্কার কমিশনের সদস্য সচিব হিসেবে দায়িত্ব পালন করেন।

আবদুল হাকিম বাংলার  জনশিক্ষা সম্পর্কিত একাধিক গ্রন্থ রচনা করেন। ‘ঢাকা-নিউইয়র্ক ফ্রাঙ্কলিন বুকস প্রোগ্রামের’ আওতায় ১৯৭২ থেকে ১৯৭৭ সালের মধ্যে প্রকাশিত বাংলা বিশ্বকোষের ৪টি সংস্করণের প্রধান সম্পাদক ছিলেন (১৯৬১-১৯৭৬)।

পুরস্কার 

 একুশে পদক (১৯৮২)

অনান্য 

আবদুল হাকিম ঢাকা বিশ্ববিদ্যালয় সিনেট ও সিন্ডিকেটের একজন সক্রিয় সদস্য ছিলেন। তিনি  বাংলা একাডেমীর আজীবন সদস্য, বাংলাদেশ এশিয়াটিক সোসাইটি একজন সহকারী এবং ১৯৮২ সালে এর সভাপতি ছিলেন।

মৃত্যু 
আবদুল হাকিম ১৪ই জুন ১৯৮৫ সালে মৃত্যু বরণ করেন।

তথ্যসূত্র

বহিঃসংযোগ 

একুশে পদক বিজয়ী
বাংলাদেশী শিক্ষায়তনিক
১৯০৫-এ জন্ম
১৯৮৫-এ মৃত্যু
বাঙালি লেখক
রাজ কুমার কাপুর

রাজ কুমার কাপুর ( – ১০ এপ্রিল ২০১৯) একজন ভারতীয় অভিনেতা, প্রযোজক ও পরিচালক ছিলেন। তিনি ভারতীয় সেনাবাহিনীর কর্নেল ছিলেন।

জীবনী
রাজ কুমার কাপুর ফৌজি শিরোনামের একটি টেলিভিশন ধারাবাহিকের প্রযোজক ছিলেন। এটির মাধ্যমে শাহরুখ খানের অভিনেতা হিসেবে অভিষেক হয়েছিল। এছাড়া, তিনি উঁচে লোগ শিরোনামের একটি চলচ্চিত্র প্রযোজনা করেছেন। তিনি চলচ্চিত্রে অভিনয়ও করতেন। তিনি হোয়েন শিবা স্মাইলস শিরোনামের একটি উপন্যাসও রচনা করেছেন।

রাজ কুমার কাপুর ২০১৯ সালের ১০ এপ্রিল ৮৭ বছর বয়সে প্রয়াত হন।

নির্বাচিত চলচ্চিত্র তালিকা

অভিনেতা
 হাসঁতে জখম (১৯৭৩)
 দোস্তানা (১৯৮০)
 পার্টনার (১৯৮২)
 ইয়েহ নাজদিকিয়াঁ (১৯৮২)
 চটপটি (১৯৮৩)
 ইন্তেহা (১৯৮৪)
 জওয়াব (১৯৮৫)
 দিল্লাগি (১৯৯৯)

প্রযোজক
 উঁচে লোগ (১৯৮৫)

পরিচালক
 ফৌজি (১৯৮৯)

তথ্যসূত্র

বহিঃসংযোগ

১৯৩০-এর দশকে জন্ম
২০১৯-এ মৃত্যু
ভারতীয় পরিচালক
ভারতীয় চলচ্চিত্র অভিনেতা
ভারতীয় ঔপন্যাসিক
হিন্দি চলচ্চিত্র প্রযোজক
হিন্দি চলচ্চিত্র অভিনেতা
ভারতীয় টেলিভিশন পরিচালক
ভারতীয় পুরুষ ঔপন্যাসিক
বো ভাষা

বো ভাষা, বা আকা-বো, একটি বিলুপ্ত বৃহত্তর আন্দামানি ভাষা।
এটির ব্যবহার উত্তর আন্দামানের পশ্চিম মধ্য উপকূলে এবং আন্দামান দ্বীপপুঞ্জের উত্তর রীফ দ্বীপে দেখতে পাওয়া যায়।

নাম 
ভাষার নামের শুরুতে আকা- জিহ্বা সম্পর্কিত শব্দের একটি সাধারণ বৃহত্তর আন্দামানি উপসর্গ, যার মধ্যে ভাষাও অন্তর্ভুক্ত।

ইতিহাস 
১৮৫৮ সালের অনুমান অনুযায়ী বো উপজাতির মোট ২০০ জন ব্যক্তি ছিল।
তবে ১৯০১ সালের জনগণনার কাজের সময় এই জাতি ব্রিটিশদের দ্বারা আবিষ্কৃত হয়।
অন্যান্য আন্দামানি জাতিদের মতোই বো জাতি ঔপনিবেশিক ও উত্তর-ঔপনিবেশিক সময়ে
রোগ, মদ, ঔপনিবেশিক যুদ্ধ এবং অঞ্চল হ্রাসের ফলে ধ্বংস হয়ে যায়।
১৯০১ জনগণনায় কেবল ৪৮ জনের নথিভুক্তিকরণ করা হয়।
জনগণনাকারীদের বলা হয়েছিল যে পার্শ্ববর্তী কারি এবং কোরা উপজাতিদের কাছ থেকে একটি মহামারীর সঙ্ক্রমণ হয় এবং
স্বজাতিদের যাদের মধ্যে সেই মহামারীর লক্ষণ দেখা গিয়েছিল বো'রা তাদের মেরে ফেলেছিল।
১৯১১ সালে তাদের সংখ্যা ছিল ৬২ অবধি পৌঁঁছেছিল, তবে ১৯২১ সালে সেটা কমে ১৬ এবং ১৯১৩ সালে মাত্র ৬-এ নেমেছিল।

১৯৪৯ সালে অন্যান্য সকল জীবিত বৃহত্তর আন্দামানি জাতির সাথে বো'দের ব্লাফ দ্বীপের একটি সংরক্ষণাগারে স্থানান্তরিত করা হয়েছিল।
১৯৬৯ সালে তাদের আবার স্ট্রেইট দ্বীপের সংরক্ষণাগারে স্থানান্তরিত করা হয়।
১৯৮০ সাল নাগাদ বেঁচে থাকা ২৩ জন বৃহত্তর আন্দামানিদের মধ্যে কেবল তিনজনই নিজেদের বো উপজাতির অন্তর্গত বলে দাবি করেছিলেন।
১৯৯৪ সালের মধ্যে তাদের সংখ্যা বেড়ে ৪০-এর মধ্যে ১৫-তে দাড়িয়েছিল।

তবে, স্থান পরিবর্তনগুলির পরে উপজাতীয় পরিচয়গুলি মূলত প্রতীকী হয়ে ওঠে।
২০০৬ সালের মধ্যে উপজাতিটির সাংস্কৃতিক ও ভাষাগত পরিচয়টি অন্তর্বিবাহ এবং অন্যান্য কারণে অদৃশ্য হয়ে যায়।
বো ভাষার সর্বশেষ বক্তা, বোয়া সিনিয়র নামে এক মহিলা, ২০১০ সালের জানুয়ারির শেষদিকে ৮৫ বছর বয়সে মারা যান।

বিলুপ্তি 
বোয়া সিনিয়র শেষ ব্যক্তি ছিলেন যিনি বো ভাষা স্মরণ করতে পারতেন।
তিনি ২০১০ সালের ২রা জানুয়ারি প্রায় ৮৫ বছর বয়সে মারা যান।

বোয়া সিনিয়রের মা, যিনি বোয়া সিনিয়রের মৃত্যুর প্রায় চল্লিশ বছর আগে মারা গিয়েছিলেন, দীর্ঘ সময়ের জন্য বো ভাষার একমাত্র জীবন্ত বক্তা ছিলেন।
তার বো ভাষার গান এবং বিবরণগুলি বৃহত্তর আন্দামানি বক্তা সম্প্রদায়ের অন্যান্য সদস্যদের বুঝতে অসুবিধা হতো।
তিনি হিন্দির আন্দামানি উপভাষার পাশাপাশি আন্দামানের দশটি আদিবাসী ভাষার মিশ্রণ বৃহত্তর আন্দামানিও বলতেন।

বোয়া সিনিয়র ২০০৫ সাল থেকে দিল্লির জওহরলাল নেহেরু বিশ্ববিদ্যালয়ের ভাষাতত্ত্বের অধ্যাপক অনভিতা আব্বির সাথে কাজ করেছিলেন।
আব্বি বোয়া সিনিয়রের ভাষা এবং গান অধ্যয়ন করেছিলেন এবং রেকর্ড করেছিলেন।

তথ্যসূত্র

বহিঃসংযোগ 

 আকা-বো এবং বো ভাষার মৃত্যুর বিষয়ে বিবিসি রিপোর্ট (রেকর্ডিং সহ)
 ইন্টারনেট আর্কাইভে রোজেটা প্রকল্প দ্বারা আকা-বো ভাষার সোয়াদেশ তালিকা
 এএসজেপি ডেটাবেস-এ আকা-বো শব্দের তালিকা

ভারতের ভাষা
এশিয়ার বিলুপ্ত ভাষা
সংযোগাত্মক ভাষা
বৃহত্তর আন্দামানি ভাষাসমূহ
২০১০-এ ভারতে বিলুপ্ত
আলজেরিয়ার জাতীয় পতাকা

আলজেরিয়ার জাতীয় পতাকা (, ) হল সবুজ ও সাদা রঙের দুই অংশে (উলম্বভাবে) বিভক্ত একটি পতাকা যার কেন্দ্রে রাষ্ট্রের সংখ্যা গরিষ্ঠ মানুষের ধর্ম ইসলামের প্রতীক হিসেবে লাল চাঁদ ও তারা রয়েছে। ১৯৬২ সালের ৩ জুলাই এ পতাকাটি গৃহীত হয়।

ইতিহাস 

উসমানীয় আলজেরিয়ার বার্বার জলদস্যুরা ১৫শ থেকে ১৭শ শতাব্দীর মাঝে এক বা একাধিক নতুন চাঁদ সংবলিত পতাকা ব্যবহার করত, যদিও এগুলোর রঙে বেশ ভিন্নতা ছিল। এগুলো গাঢ় লাল, কালো, সবুজ এবং সাদা প্রভৃতি রঙের হত। এগুলো ছাড়াও আলজেরিয়ান জলদস্যুরা এক রঙা বিভিন্ন পতাকা ব্যবহার করতো, যেমন সম্পূর্ণ কালো পতাকা যা মৃত্যুর ইঙ্গিত দেয়। পরবর্তী সময়ের আলজেরিয়ান পতাকাগুলো বিভিন্ন ছাঁচ যেমন সূর্য, তারা এবং ক্রস তলোয়ার বহন করতো।  আরও জানা যায় যে, আলজিয়ার্স শহরে ঊনবিংশ শতাব্দীর শুরুতে একটি সাদা অনুভূমিক তলোয়ারযুক্ত কমলা রঙের পতাকা ব্যবহার করা হত।

এমিলিয়ে বুসকান্ত (Émilie Busquant)ই সম্ভবত আলজেরিয়ার পতাকার নকশাকার হিসেবে বেশি পরিচিত। লাল নতুন চাঁদ ও তারা সংবলিত সবুজ ও সাদা রঙের পতাকাটি কে নকশা করেছে তা নিয়ে বিতর্ক থাকলেও বুসকান্তকেই ১৯৩৪ সালে প্রথম সংস্করণের পতাকা সেলাইয়ের কৃতিত্ব দেওয়া হয়।

বর্ণনা 

আলজেরীয় জাতীয় নৌবাহিনীর জাহাজ বাদে বাকি আলজেরিয়ান জাহাজগুলি এটিকে তাদের প্রতীক হিসাবে ব্যবহার করত। নৌবাহিনীর নিশান হিসাবে ক্যান্টনে দুটি সাদা পারাপার নোঙ্গর দিয়ে অভিযুক্ত একজনকে ব্যবহার করে। পূর্বে ক্যান্টনের ক্রস অ্যাঙ্কর দুটি লাল ছিল।

১৯৯৯ সালে উদ্ধৃত আলজেরিয়া- ইউএন.আর.এস অনুসারে পতাকাটির বৈশিষ্ট্যগুলি যথাযথভাবে সেট করা আছে, যা নিম্নরূপ:

ঐতিহাসিক পতাকাসমূহ

আরও দেখুন 
 আলজেরিয়া
 বিশ্বের সকল সার্বভৌম রাষ্ট্রের পতাকা

তথ্যসূত্র

গ্রন্থপঞ্জি

বহিঃসংযোগ 

 আলজেরিয়া ফ্ল্যাগস অফ দ্যা ওয়ার্ল্ডের ওয়েবসাইট
 আলজেরিয়ার পতাকা  flagscorner.com

দেশ অনুযায়ী পতাকা
আলজেরিয়া
জাতীয় পতাকা